### | | | | --- | --- | | | | | --- | | **Byråd** 30. oktober 2018 Sagsnr. 710-2017-20552 Dok.nr. 710-2018-395277 Sagsbehandler DPHKR | | 166.                Forslag til lokalplan nr. 378 - Lecaværket med kommuneplantillæg nr. 5 til Kommuneplan 2017-29 - Åbent

###

|  |  |
| --- | --- |
| Tidl. politisk behandling | PU, 03.04.18, pkt. 16 |
| Forventet sagsgang | PU, ØK, BY, høring, PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til ”Forslag til
Lokalplan nr. 378 – Benthe Clausen og tillæg nr. 5 til Kommuneplan 2017-29” med
tilhørende miljørapport.

Formålet med planforslagene er at skabe et samlet
administrationsgrundlag for den fremtidige fysiske udvikling af området og
virksomhedens fremtidige byggeprojekter. Planforslagene er aktualiseret af
virksomhedens behov for nye bygningsanlæg og den driftsmæssige omlægning fra
fossile brændsler til diverse brændbart affald fra andre virksomheder. Lokalplanen
giver mulighed for etablering af en række anlæg og bygninger til brug for
sigtning, pakning og læsning af Leca-klinker, samt modtagelse og håndtering af
fossilfrie brændsler og restprodukter.

Lokalplanområdet afgrænses til nærområdet omkring de eksisterende
bygningsanlæg og udendørs oplag af Leca-klinker. Lergraven, der ligger nordøst
for værket, indgår ikke i lokalplanområdet. Lokalplanens område inddeles i
flere delområder, hvor der for hvert delområde er fastlagt bestemmelser
vedrørende arealanvendelse, bebyggelsens omfang og placering samt bebyggelsens
udseende. For de ubebyggede arealer er der tilsvarende fastlagt bestemmelser
vedrørende beplantning og voldanlæg. Beplantningen skal udgøre en grøn overgang
mellem lokalplanområdet og det åbne land, og den skal afskærme for støv fra de
udendørs oplag af råvarer og færdigvarer.

I Kommuneplan 2017-29 er der for rammeområdet fastsat en
maksimal bygningshøjde på 40 meter. På virksomheden er der aktuelt et enkelt
bygningsanlæg, som har en bygningshøjde på 46 meter. For at fastholde denne
byggemulighed er der udarbejdet et kommuneplantillæg i tilknytning til
lokalplanen. Kommuneplantillægget har en præcis angivelse af et område, hvor
der er mulighed for en bygningshøjde på 46 meter.

**VURDERING**

Virksomhedens behov
for nye bygningsanlæg og ændringen i brændsler danner baggrunden for
udarbejdelse af en lokalplan for området. Det eksisterende byggeri og
arealanvendelse er etableret på grundlag af enkeltstående landzonetilladelser.

I forslag til lokalplan er der
lagt særlig vægt på:

· Virksomhedens synlige påvirkning af
landskabet

· Arkitektonisk sammenhæng mellem den
bestående og planlagte bebyggelse

· Intern logistik i området og
adgangsforhold

· Miljøpåvirkninger ved støv, støj,
grundvand og natur.

I
henhold til lov om miljøvurdering af planer og programmer er der udarbejdet en
miljørapport. Rapporten er udarbejdet parallelt med forslag til
kommuneplantillægget. I rapporten har der været særlig opmærksomhed på at
varetage hensynet til naboer, miljø og natur i og omkring virksomheden. Det er
primært ved beskrivelse af anlæggets visuelle påvirkning af landskabet, samt
emissioner af støv og støj.

Rapporten
viser, at miljøpåvirkningen forventes at være begrænset ved etablering og drift
af nye bygningsanlæg og omlægning fra fossile brændsler til diverse
brændbart affald. På virksomheden vil der blive iværksat en række tiltag for
begrænsning og overvågning af emissionerne. Flere af disse tiltag vil være
fastlagt som vilkår i virksomhedens miljøgodkendelse.

Miljøstyrelsen er miljømyndighed på virksomheden. De har
vurderet at projektet omkring omlægning af brændsler og udvidelse af
produktionen skal miljøvurderes i en VVM-proces, inden de kan meddele
godkendelse af anlægsprojektet. I denne sag har det ikke været nødvendigt at
gennemføre miljøvurderingsprocesserne i en samordnet procedure. Nadia Andersen,
ved kommuneplantillæg og lokalplan, kan tilvejebringes forud for
Miljøstyrelsens godkendelse af anlægsprojektet.

**ØKONOMI**

Lokalplanforslaget er udarbejdet af Lecaværket i samarbejde
med [adresse]. Parallelt hermed vil Lecaværket ansøge Vejdirektoratet om
tilladelse til transport med modulvogntog mellem virksomheden og motorvej E45.
Alle anlæg og tiltag, der skal iværksættes i henhold til godkendelse af transporter
med modulvogntog, afholdes af [adresse].

[adresse] skal godkende den nye overkørsel til
[adresse], og i den forbindelse foretage en samlet vurdering af om der ved
overkørslerne er behov for anlæg til sikring af trafiksikkerheden og fremkommeligheden
på [adresse]. Alle udgifter, der vil være forbundet hermed skal afholdes af
Benthe Clausen.

Lokalplanområdet forbliver i landzone. Der stilles derfor
ikke krav om indgåelse af aftale om fraskrivelse af retten til overtagelse af
arealer omfattet af lokalplanen, jf. planlovens § 47a.

**INDDRAGELSE**

Borgerinddragelse og kommunikation om lokalplanforslaget og
kommuneplantillægget sker efter reglerne i planloven. Det er et selvstændigt
mål med planloven, at offentligheden i videst muligt omfang inddrages i
planlægningsarbejdet.

Lokalplanforslaget skal efter godkendelse offentliggøres
ved annoncering på kommunens hjemmeside med en anbefalet indsigelsesfrist på
otte uger.

**INDSTILLING**

Direktøren for Teknik og Kultur indstiller
til Byrådet:

1. At ”Forslag til lokalplan nr. 378 – Benthe Clausen og tillæg
nr. 5 til Kommuneplan 2017-29” med miljørapport godkendes og fremlægges i
offentlig høring i otte uger.

**BESLUTNING**

***Planudvalget, 2. oktober 2018:***

Fraværende:ingen

Indstilles godkendt.

***Økonomiudvalget, 23. oktober 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag til lokalplan nr. 378 Lecaværket med Kommuneplantillæg nr. 5 | 710-2018-245173 |
| Miljørapport - forslag til lokalplan nr. 378 - Lecaværket og tillæg nr. 5 til Kommuneplan 2017-29 | 710-2018-246494 |